له‌ به‌ياننامه‌ى وزاره‌ت خوه‌نين باڵاو توێژينه‌وه‌ى زانستى عراقى ك(شه‌فه‌ق نيوز)ئاگادارى بوى، ئه‌وه‌ ده‌ركه‌فت ك زانكۆى واست هه‌وڵ دامه‌زرانن پيه‌ڵ په‌يوه‌ندى زانستى و رووشنهويرى وه‌ل زانكۆيه‌يل ئيرانى ئه‌ياد و له‌وانه‌يش زانكۆى ئيلام وه‌خاتر په‌يوه‌سه‌يل جوگرافى و مێژوويى و ئابوورى ناونى هه‌ردوگ وڵات.
جى باسه‌، بڕياره‌ ئى به‌رنامه‌ ئه‌را ماوه‌ى ساڵيگ دريژه‌ داشتوود و قابل تازه‌كردنه‌وه‌يش بدێ ئه‌را هاوكارى ناونى هه‌ردوگلا له‌ بواره‌يل جياجياو ئاڵشت وئوڵشت مامۆستايه‌يل و خوه‌ندكاره‌يل و سازكردن كۆنگره‌يل زانستى هاوبه‌ش و ئه‌نجامداين توێژێنه‌وه‌و بڵاوكردن له‌ گووڤاره‌يل هه‌ردوگ زانكۆ و به‌شداركردن مامۆستايه‌يل هه‌ردوگ زانكۆگه‌ له‌ ليژنه‌يل تاوتويكردن زانستى ئه‌را خوه‌ندكاره‌يل خوه‌نين باڵا.
